## La delegada del Consell a Alacant es reunix amb el president de la Diputació

*** Durant la reunió s'han abordat les principals necessitats d'inversió**

La delegada del Consell a Alacant, Agustina Esteve, s'ha reunit este matí amb el president de la Diputació Provincial, Toni Pérez. La trobada forma part de les reunions programades per Esteve des que va accedir al càrrec amb representants institucionals i dirigents empresarials i d'entitats socials de la província.

La supressió de l'Impost de Successions i Donacions, una de les primeres mesures aprovades pel Consell del president Carlos Mazón, i el compromís per a eliminar la taxa turística han sigut dos dels temes tractats durant la trobada, en què també ha participat la vicepresidenta primera i diputada d'Economia i Cicle Hídric, Ana Serna.

La reunió ha servit també perquè els dos dirigents feren un repàs de les inversions més importants de la Generalitat a la província, especialment en matèria turística i educativa, així com en serveis socials.

Durant la trobada, realitzada al Palau Provincial, Agustina Esteve ha signat en el llibre d'honor de la institució.

Fecha: 11/09/2023